sagorsarker/bangla-wikipedia huggingface dataset:
অবনীত কৌর

অবনীত কৌর হলেন ভারতীয় টেলিভিশন ও সিনেমা অভিনেত্রী এবং নৃত্যশিল্পী। কৌর অক্টোবর ২০০১ সালে পাঞ্জাবের জলন্ধরে জন্ম গ্রহণ করেন। "ডান্স ইন্ডিয়া ডান্স" এর প্রতিযোগী হিসেবে কৌর তার জীবন শুরু করে। সে আরো একটি নাচের অনুষ্ঠানে অংশ নেয় যার নাম "ডান্স কে সুপারস্টার"। কৌর অভিনয়ে অভিষেক করে "মেরি মা" ধারাবাহিকে ঝিলমিল হিসেবে অভিনয়ের মাধ্যমে। তারপর সে একটি কৌতুক ধারাবাহিক "তেরে হে মেরে হে" এর অংশ ছিল। জুন ২০১২ তে, সে "ঝালাক দিখলা জা" এর পঞ্চম আসরে অংশ নেয়। কৌর তার সিনেমা জীবন শুরু করে ২০১৪ সালে "মারদানি" সিনেমায় মীরা চরিত্রে অভিনয় করে। তারপর সে "হামারি সিস্টার দিদি" তে খুশির ভূমিকা পালন করে।
২০১৭ সালে সে "চন্দ্রনন্দিনী" তে রাজকুমারী চারুমতির ভূমিকা পালন করে।বর্তমানে অবনীত সাব টিভির আলাদিন নাম তো সুনা হোগা তে রাজকুমারী জেসমিনের চরিত্রে অভিনয় করছে।
অবনীত কৌর ১৩ই অক্টোবর ২০০১ সালে ভারতবর্ষের পাঞ্জাব রাজ্যে জন্মগ্রহণ করেন।
সে জলন্ধরের ডিএভি পাবলিক স্কুল থেকে ষষ্ঠ শ্রেণী পাস করে। বর্তমানে মুম্বাইতে অক্সফোর্ড পাবলিক স্কুল এ একাদশ শ্রেণীতে পড়ছে।
কৌর তার কেরিয়ার শুরু করেছিলেন জি টিভির ডান্স শো ডান্স ইন্ডিয়া ডান্স লিল মাস্টার্স দিয়ে। সেমিফাইনালের আগেই তিনি বাদ পড়েন। তারপরে তিনি ডান্স কে সুপারস্টার এ অংশ নিয়েছিলেন, যেখানে তিনি "ডান্স চ্যালেঞ্জার্স" দলে যোগ দিয়েছিলেন। ২০১২ সালে লাইফ ওকের ম্যারি মা এর মাধ্যমে কৌর তার অভিনয়ের সূচনা করেছিলেন। যেখানে তিনি ঝিলমিলের ভূমিকায় অভিনয় করেছিলেন। তারপরে তাকে সাব টিভির ট্যারা হ্যায় পার তেরে মেরে হ্যায় তে দেখা গেছে। তারপরে তিনি কালার্স টিভির সেলিব্রিটি ডান্স আপাতবাস্তব টেলিভিশন অনুষ্ঠান ঝালক দিখলা জাতে অংশ নিয়েছিলেন। যেখানে তিনি দর্শিল সাফারির প্রতিযোগী ছিলেন। আগস্টে তিনি বাদ পড়েন। পরে কৌর লাইফ ওকের সাবিত্রীতে রাজকুমারী দময়ন্তির চরিত্রে অভিনয় করেছিলেন। ২০১৩ সালের আগস্টে কৌর জি টিভির এক মুঠঠি আসমানে পাখির চরিত্রে অভিনয় করেছিলেন। তিনি জিকিউ-র নিউজ বুলেটিন দ্য সাপ্তাহিক র‍্যাপ উপস্থিত হয়েছিলেন। কৌর ক্লিনিক প্লাস, ম্যাগি এবং লাইফবয় হ্যান্ডওয়াশ সহ বিভিন্ন বিজ্ঞাপনে কাজ করেছেন।
২০১৪ সালে প্রদীপ সরকারের মারদানির মাধ্যমে বড়পর্দায় কাজ করেছিলেন কৌর।
২০১৪ সালের সেপ্টেম্বরে তিনি সনি পালের হামারি বেহেন দিদিতে খুশির ভূমিকায় অভিনয় করেছিলেন। ২০১৭ সালে কৌর চন্দ্র নন্দিনী তে চারুমতি চরিত্রে অভিনয় করেছিলেন। বর্তমানে তিনি সাব টিভির আলাদিন - নাম তোহ সুনা হোগা তে রাজকুমারী জেসমিনের ভূমিকায় অভিনয় করছেন।
এলিয়ট গোল্ড

এলিয়ট গোল্ড (; জন্ম: এলিয়ট গোল্ডস্টাইন, ২৯ আগস্ট ১৯৩৮) হলেন একজন মার্কিন অভিনেতা। তিনি ১৯৬০-এর দশকে হলিউডের চলচ্চিত্রে অভিনয় শুরু করেন। হাস্যরসাত্মক চলচ্চিত্র "বব অ্যান্ড ক্যারল অ্যান্ড টেড অ্যান্ড অ্যালিস" (১৯৬৯)-এ তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। গোল্ড রবার্ট আল্টম্যানের "ম্যাশ" (১৯৭০), "দ্য লং গুডবাই" (১৯৭৩) ও "ক্যালিফোর্নিয়া স্প্লিট" (১৯৭৪) চলচ্চিত্রে শ্রেষ্ঠাংশে অভিনয়ের জন্য খ্যাতি অর্জন করেন।
তিনি "ফ্রেন্ডস" (১৯৯৪-২০০৪) ধারাবাহিকে জ্যাক গেলার চরিত্রে, "ওশান্‌স ত্রয়ী" চলচ্চিত্রে রুবেল তিশকভ এবং "রে ডোনোভান" (২০১৩-২০১৫) ধারাবাহিকে এজরা গোল্ডম্যান চরিত্রে অভিনয় করেন। তিনি ২০১৭ সালে টেলিভিশন ধারাবাহিক "ডাউট" পরিত্যক্ত হওয়ার পূর্ব পর্যন্ত প্রধান চরিত্রে অভিনয় করেন।
গোল্ড ১৯৩৮ সালের ২৯শে আগস্ট নিউ ইয়র্ক সিটির ব্রুকলিনে জন্মগ্রহণ করেন। তার পিতা বার্নার্ড গোল্ডস্টাইন টেক্সটাইল ক্রেতা হিসেবে একটি গার্মেন্টস ব্যবসায়ের সাথে জড়িত ছিলেন। তার মাতা লুসিল (প্রদত্ত নাম: রাভের) বিউটি শপে কৃত্রিম ফুল বিক্রি করতেন। তার পরিবার ইহুদি ধর্মাবলম্বী। তার পিতামহ-মাতামহরা ইউক্রেন, পোল্যান্ড ও রাশিয়া থেকে মার্কিন যুক্তরাষ্ট্রে আসেন। তিনি প্রফেশনা চিলড্রেন্‌স স্কুলে পড়াশোনা করেন।
গোল্ড ১৯৫০-এর দশকের শেষের দিকে ব্রডওয়ে মঞ্চে কাজ শুরু করেন। ব্রডওয়েতে তার প্রথম মঞ্চনাটক "রাম্পল" (১৯৫৭)। তিনি সফল গীতিনাট্য "ইর্মা লা দুশ" (১৯৬০-৬১) ও "সে, ডার্লিং"-এ ছোট চরিত্রে অভিনয় করেন। ১৯৬২ সালে তিনি "আই ক্যান গেট ইট ফর ইউ হোলসেল"-এ শ্রেষ্ঠাংশে অভিনয় করেন। এই নাটকের মঞ্চায়নে তিনি তার ভবিষ্যৎ স্ত্রী বারবারা স্ট্রাইস্যান্ডের সাথে পরিচিত হন। নাটকটি ৩০০ বার মঞ্চস্থ হয়। পরবর্তীতে তিনি "ড্র্যাট! দ্য ক্যাট!" (১৯৬৫) ও "লিটল মার্ডারস" (১৯৬৭) নাটকে বিশিষ্ট চরিত্রে অভিনয় করেন।
স্বপ্না বর্মণ

১৯৯৬ সালে, পশ্চিমবঙ্গের জলপাইগুড়িতে রাজবংশী পরিবারে স্বপ্না জন্মগ্রহণ করেন। তার মা বাসনা বর্মণ একটি চা এস্টেটে কাজ করেন এবং তার পিতা, পঞ্চানন বর্মণ, একজন রিক্সা চালক ছিলেন এবং ২০১৩ সালে পক্ষাঘাতে পড়ার পর তিনি বিছানায়। ছোটোবেলা থেকেই অনটনের সংসারে বড় হতে হয়েছে। সঠিক এবং পরিমান মতন খাদ্য তিনি পাননি। তার প্রতিটি পায়ে ছয়টি আঙ্গুল আছে এবং তার অস্বাভাবিক পায়ের জন্য তার পায়ে ব্যথা হত কারণ তিনি অতিরিক্ত চওড়া জুতো কেনার ক্ষমতা তার ছিল না। স্বপ্না তার পুরস্কারের অর্থ দিয়ে পারিবারিক খরচা চালাতেন এবং তার পরিবারকে নিয়ে একটি কংক্রিট দেয়াল ছাড়া বাড়ীতে বাস করেন। ২০১২ সালে তিনি অ্যাথলেটিকসে সাফল্যের স্বীকৃতি স্বরূপ ১৫০,০০০ টাকা বৃত্তি পান। 
২০১৪ এশিয়ান গেমসে পাঁচ নম্বরে শেষ করেছিলেন। ২০১৭ সালে, এশিয়ান অ্যাথলেটিক্স চ্যাম্পিয়নশিপের চূড়ান্ত মহিলাদের হেপটলথন ইভেন্টের ৮০০ মিটারে, তিনি পড়ে যান এবং অচেতন হয়ে পড়েন, তার অসীম 
চেষ্টার ফল সরূপ তিনিই স্বর্ণ পদক লাভ করেন। পরে, সে বছরে, তিনি ভুবনেশ্বরে এশিয়ান ট্র্যাক এন্ড ফিল্ড মিটে স্বর্ণ পদক জিতে নেন এবং রাজ্য মিটে হাইজাম্পের রেকর্ড তারই ঝুলিতে। ২০১৮, জাকার্তা এশিয়ান গেমসে, মহিলাদের হেপটলথন ইভেন্টে স্বর্ণ পদক জিতে যেন তিনি তার স্বপ্নের অনেকটা পূরণ করতে পারলেন।
তিনি বর্তমানে কলকাতার স্পোর্টস অথরিটি অফ ইন্ডিয়া ক্যাম্পাসে প্রশিক্ষণ করেন।
এশিয়ান অ্যাথলেটিক্স চ্যাম্পিয়নশিপস
ফেডারেশন কাপ
এশিয়ান গেমস
https://www.iaaf.org/athletes/india/swapna-barman-287791
আলভারো মোরাতা

আলভারো বোর্হা মোরাতা মার্টিন (জন্ম ২৩ অক্টোবর ১৯৯২) একজন স্পেনীয় পেশাদার ফুটবলার যিনি আক্রমণভাগের খেলোয়াড় হিসেবে চেলসি থেকে ধারে আতলেতিকো মাদ্রিদে এবং স্পেন জাতীয় ফুটবল দলে খেলেন।
এমিলি দ্যকেন

এমিলি দ্যকেন (; জন্ম: ২৯ আগস্ট ১৯৮১) হলেন একজন বেলজীয় অভিনেত্রী। তিনি তার প্রথম চলচ্চিত্র "রসেত্তা" (১৯৯৯)-এ অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "ল্য পাক্ত দে লুপ" (২০০১), "মারিয়ে মাই পা ত্রপ" (২০০৩), "লেকুইপিয়ে" (আলো, ২০০৪), "অ পেদ্রে লা রাইজোঁ" (২০১২) এবং "পা সঁ গ্যন্র" (২০১৪)।
দ্যকেন ১৯৯৯ সালে "রসেত্তা" চলচ্চিত্রে অভিনয় করেন। চলচ্চিত্রটি পাল্ম দর জয়লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। "ল্য পাক্ত দে লুপ" (২০০১) চলচ্চিত্র তাকে আন্তর্জাতিক অঙ্গনে পরিচিতি পাইয়ে দেয়। ২৯ মিলিয়ন মার্কিন ডলারে নির্মিত চলচ্চিত্রটি সেই বছর বিশ্বব্যাপী ৭০ মিলিয়ন মার্কিন ডলার আয় করে। পরবর্তীতে তিনি "অঁ ফেম দ্য মেনাগ" (২০০২), "মারিয়ে মাই পা ত্রপ" (২০০৩) ও "লেকুইপিয়ে" (আলো, ২০০৪) চলচ্চিত্রে কাজ করেন। ২০০৯ সালে তিনি আন্দ্রে তেশিনের "লা ফিল দ্যু রের" চলচ্চিত্রে কাত্রিন দ্যনুভের সাথে প্রধান চরিত্রে অভিনয় করেন। ২০১০ সালে তিনি ফরাসি থ্রিলার চলচ্চিত্র "দ্য প্যাক"-এ অভিনয় করেন। ২০১০ সালে কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয়।
২০১২ সালে তিনি "অ পেদ্রে লা রাইজোঁ" চলচ্চিত্রে অভিনয় করে শ্রেষ্ঠ অভিনেত্রী বিভাগে অঁ সার্তেঁ র‍্যগার পুরস্কার লাভ করেন। এছাড়া এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে স্যাটেলাইট পুরস্কারের মনোনয়ন লাভ করেন। "পা সঁ গ্যন্র" (২০১৪) চলচ্চিত্রে কাজের জন্য তিনি অপর একটি মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে সেজার পুরস্কারের মনোনয়ন লাভ করেন।
বৃহত্তম তথ্য প্রযুক্তি কোম্পানির তালিকা

এটি হচ্ছে আয়ের দিক থেকে "ফরচুন গ্লোবাল ৫০০" ম্যাগাজিনের বৃহত্তম তথ্য প্রযুক্তি কোম্পানিগুলোর একটি তালিকা এই তালিকায় এমন কোম্পানিগুলোকে অন্তর্ভুক্ত করা হয়েছে যেগুলোর প্রধান ব্যবসা কার্যক্রমসমূহ প্রযুক্তি শিল্পের সাথে যুক্ত রয়েছে যা হচ্ছে কম্পিউটার হার্ডওয়্যার, সফ্টওয়্যার, ইলেকট্রনিক্স, অর্ধপরিবাহী, ইন্টারনেট, টেলিকম সরঞ্জাম, ই-কমার্স এবং কম্পিউটার সার্ভিস। "দ্রষ্টব্য:" তালিকাটিতে ৫০ বিলিয়ন মার্কিন ডলারেরও বেশি বার্ষিক আয় করা কোম্পানিগুলিই স্থান পেয়েছে।
! আয় অনুযায়ী ক্রম 
! colspan=2 | কোম্পানি 
! আয় ($বি) ইউএসডি
! আর্থিক বছর 
! কর্মী
! বাজার মূলধন ($বি) 
! সদরদপ্তর
! তথ্যসূত্র
সোরেন কিয়ের্কেগার্ড

সোরেন কিয়ের্কেগার্ড (; ৫ মে ১৮১৩ – ১১ নভেম্বর ১৮৫৫) ছিলেন একজন দিনেমার দার্শনিক, ধর্মতাত্ত্বিক, কবি, সামাজিক সমালোচক এবং ধর্মীয় লেখক যাঁকে প্রথম অস্তিত্ববাদী দার্শনিক হিসেবে বিবেচনা করা হয়।
তিনি প্রাতিষ্ঠানিক ধর্ম, খ্রিষ্টান সমাজ, নৈতিকতা, নীতিশাস্ত্র, মনস্তত্ত্ব এবং ধর্মের দর্শনের ওপর পর্যালোচনামূলক লেখা লেখেন যাতে রূপক, বিদ্রুপ ও নীতিগর্ভ কাহিনীর প্রতি তার অনুরাগ লক্ষণীয়। তার দার্শনিক কর্মকাণ্ডের বড় অংশজুড়েই রয়েছে ব্যক্তি কীভাবে বিমূর্ত চিন্তার পরিবর্তে মূর্ত মানবিক বাস্তবতার ওপর গুরত্বারোপ করে ব্যক্তিগত ইচ্ছা ও প্রতিশ্রুতির প্রয়োজনীয়তা দৃষ্টিগোচর করে একক সত্তা হিসেবে বেঁচে থাকতে পারে।
জাক লাকঁ

জাক মারি এমিল লাকঁ (, ; , ; ১৩ই এপ্রিল ১৯০১ – ৯ই সেপ্টেম্বর ১৯৮১) ছিলেন একজন ফরাসি মনোসমীক্ষক ও মনোরোগ চিকিৎসক যাঁকে ফ্রয়েড-পরবর্তী সবচেয়ে বিতর্কিত মনোসমীক্ষক বলা হয়ে থাকে।  ১৯৫৩ থেকে ১৯৮১তে প্যারিসে বিভিন্ন বার্ষিক আলোচনাসভার মাধ্যমে লাকঁ ষাট ও সত্তরের দশকের বহু নেতৃস্থানীয় বুদ্ধিজীবীদের প্রভাবিত করেন, বিশেষত যাঁরা উত্তর-কাঠামোবাদের সঙ্গে জড়িত। উত্তর-কাঠামোবাদ, সমালোচনাতত্ত্ব, ভাষাবিজ্ঞান, বিংশ শতাব্দীর ফরাসি দর্শন, চলচ্চিত্রতত্ত্ব এবং ক্লিনিকাল মনোসমীক্ষণে তার চিন্তার গুরুত্বপূর্ণ প্রভাব রয়েছে।
ক্লোদ লেভি-স্ত্রোস

ক্লোদ লেভি-স্ত্রোস (; ২৮ নভেম্বর ১৯০৮ – ৩০ অক্টোবর ২০০৯) ছিলেন একজন ফরাসি নৃতাত্ত্বিক ও জাতিতাত্ত্বিক যাঁর কাজকর্ম গঠনতন্ত্র এবং গঠনতান্ত্রিক নৃবিজ্ঞানের তাত্ত্বিক ভিত্তি তৈরিতে গুরুত্বপূর্ণ ভূমিকা রেখেছে। তিনি ১৯৫৯ থেকে ১৯৮২ সালের মধ্যবর্তী সময়ে কলেজ দ্য ফ্রান্সের চেয়ার ছিলেন এবং ১৯৭৩ সালে ফরাসি আকাদেমির সদস্য নির্বাচিত হয়েছিলেন। তিনি বিশ্বের বিভিন্ন বিশ্ববিদ্যালয় ও প্রতিষ্ঠান থেকে বহু সম্মান অর্জন করেছিলেন।
খাগড়াছড়ি সদর থানা

খাগড়াছড়ি সদর থানা বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি থানা।
খাগড়াছড়ি সদর উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন।
রামদী ইউনিয়ন

'রামদী কিশোরগঞ্জ জেলার কুলিয়ারচর উপজেলার একটি ইউনিয়ন।
রামদী ইউনিয়ন ২৮টি গ্রাম নিয়ে গঠিত। সেগুলি হল: 
১। পীরপুর
২। পূর্বভাগলপুর
৩। ক্ষুদ্রভাগলপুর
৪। রামদী
৫। বড়চর
৬। পূর্বতারাকান্দি
৭। বালুচর
৮। আগরপুর পূর্বপাড়া
৯। আগরপুর দক্ষিণপাড়া
১০। আগরপুর উত্তরপাড়া
১১। আগরপুর মধ্যপাড়া
১২। আগরপুর পশ্চিমপাড়া
১৩। পশ্চিম তারাকান্দি
১৪। আগরপুর তেমনিপাড়া
১৫। আগরপুর দাসপাড়া
১৬। আগরপুর মোদকপাড়া
১৭। বাগপাড়া
১৮। আতকাপাড়া
১৯। খালখাড়া
২০। কোনাপাড়া
২১। মনোহরপুর
২২। পূর্বজগতচর
২৩। পশ্চিম জগতচর
২৪। উত্তর জাফরাবাদ
২৫। মোজরাই
২৬। পূর্ব মোজরাই
২৭। আমোদরকান্দি
২৮। তারাকান্দি ঘোষপাড়া।
রামদী ইউপিতে ১২টি মাদরাসা (পুরুষ ৭টি,মহিলা ৫টি) ৯টি সরকারী প্রাইমারী স্কুল,কে,জি স্কুল ৬টি, সরকারি নিম্ন মাধ্যমিক স্কুল ৩টি, কলেজ ১টি,বিশ্ববিদ্যালয় পর্যায়ের কওমী মাদরাসা রয়েছে। আল্লামা বাহাউদ্দীন (দাঃবাঃ) কর্তৃক প্রতিষ্ঠিত জামিয়া মাদানিয়া ইসলামিয়া আগরপুর বাসষ্ট্যান্ড ও মদীনাতুল উলূম আদর্শপাড়া এ দুটি উল্লেখযোগ্য কওমী মাদরাসা।
উচ্চ কৃষ্ণা প্রকল্প

উচ্চ কৃষ্ণ প্রকল্প (ইউকেপি) দক্ষিণ ভারতে কর্ণাটক রাজ্যের বেজাপুর, বাগালকোট, গুলবার্গ, যাদগীর ও রায়চূর জেলার খরা প্রবণ এলাকার জন্য সেচের ব্যবস্থা করার জন্য কৃষ্ণা নদীর অববাহিকায় নির্মিত একটি নদী প্রকল্প। প্রকল্পটি ১৫,৩৬,০০০ একর (৬,২২০ কিলোমিটার²) জমির জন্য কর্ণাটক সরকার কর্তৃক পরিকল্পিত ছিল।
প্রকল্পের জন্য ভিত্তি প্রস্তর ১৯৬৪ সালের ২২ মে তৎকালীন প্রধানমন্ত্রী লাল বাহাদুর শাস্ত্রী কর্তৃক স্থাপিত হয়। এটি গুলবার্গ, রায়চূর, বিজাপুর, বাগালকোট এবং এখন যাদগীরের ১৫,৩৬,০০০ একর জমিতে সেচের জন্য নকশা করা হয়েছিল। ১৯৭৬ সালের মে মাসে কৃষ্ণা জল বিতর্ক ট্রাইব্যুনাল দ্বারা ইউকেপি প্রকল্প থেকে ১৭৩ হাজার মিলিয়ন ঘনফুট (টিএমসিএফএফ) জল কর্ণাটক সরকার ব্যবহার করতে চেয়েছিল, বি. এস বাছাওয়াতের নেতৃত্বে। প্রকল্পের খরচ প্রাক্কলন ছিল ₹১২০ কোটি (মার্কিন $১৭ মিলিয়ন) তবে, অনেক সংশোধন পরে, প্রকল্পের শেষ খরচ ₹১০,৩৭১.৬৭ কোটি (মার্কিন $১.৫ বিলিয়ন) পৌঁছে যায়, এবং এই প্রকল্প সমাপ্তি হয় প্রকল্প গ্রহণের ৪২ বছর পরে। প্রকল্পের মাধ্যমে ২০১ টি গ্রাম ক্ষতিগ্রস্ত হয়েছে এবং ১৩৬ টি গ্রাম পুরোপুরি জলাধার নির্মাণ প্রকল্পের অংশ হিসেবে জলাধারে ডুবে যায়। 
ইউকেপি 'য়ের পর্যায়-১ দ্বারা কৃষ্ণা নদীর বাম তীরে ১১০ টিএমসিএফটি জল ব্যবহার করে ৪,২৫০ বর্গ কিলোমিটার ভূমিতে জল সেচ করা হয়। এটি আলমাত্তি বাঁধ ও নারায়ণপুর বাঁধ নির্মাণসহ বেশ কয়েকটি খাল নিয়ে গঠিত। 
ইউকেপি'র দ্বিতীয় পর্যায় ৫৪ টিএমসিএফটি জল ব্যবহার এবং ১৯৭.১২০ বর্গকিলোমিটার জমিতে সেচের জল পৌচ্ছে দেওয়ার পরিকল্পনা রয়েছে। এটি জল প্রবাহ দ্বারা নদীর ডান তীরের জমিতে সেচ এবং বাম ও ডানে বাম উভয়ের উভয় পাশে উচ্চতর স্তরের জলে সঞ্চার করে। প্রকল্প প্রধানত খাল নির্মাণ অন্তর্ভুক্ত। 
হিপ্পারগি বাঁধ
এই প্রকল্পের মধ্যে হিপ্পারগি বাঁধ ( ) নির্মান অন্তর্ভুক্ত। এই বাধের জলের সর্বোচ্চ স্তর ৫৩১.৪ মিটার। ৪.৯ টিএমসিএফটি জল ধারণ ক্ষমতা দিয়ে হিপপারগি বাঁধ থেকে সেচকার্য দ্বারা এনাপুর ও হালিল লিফ্ট খাল দ্বারা প্রায় ৬০,০০০ একর জমির জল সরবরাহ করা যায়। 
কর্ণাটক সরকার ৩ ডিসেম্বর ২০১১ সালে কৃষ্ণা নদী অববাহিকায় জল সম্পূর্ণরূপে ব্যবহার করার জন্য পাঁচ বছরের কর্মপরিকল্পনা উন্মোচন করে। ইউএইচপিএলের দ্বিতীয় স্তরটি ১৩০ টিএমএমসিএফটি জল ব্যবহার করবে। কর্ণাটক সরকার প্রকল্পটির তৃতীয় পর্যায়ে সম্পন্ন করার জন্য ১৭,০০০ কোটি টাকা (US $২.৫ বিলিয়ন) ব্যয় করবে।
পর্যায়-৩ এর মধ্যে ৫২৪ মিটার (১,৭১৯ ফুট) পর্যন্ত আলমত্তি বাঁধের পূর্ণ জলাশয় জলের স্তর বাড়ানো হয় এবং এর ফলে ৩০ টি গ্রামের স্থানান্তর প্রয়োজন হয়। এক লাখ একর (৪০৫ বর্গকিলোমিটার) জমি ডুবে যাবে। 
ইউকেপি তৃতীয় পর্যায়ে মুলওয়াড, চিমমালগি ও ইন্ডিতে উত্তোলন সেচ প্রকল্প অন্তর্ভুক্ত করবে এবং নারায়ণপুরের বাম তীরের খাল ও ভীম ডাইভারশন প্ল্যানটি সম্প্রসারণ করবে। পর্যায়-৩ রামপুর, মল্লাবাদ, কোপ্পাল ও হরকালের উত্তোলন সেচ প্রকল্পের বর্ধিতকরণও অন্তর্ভুক্ত হবে।
নিবাতকবচ

নিবাতকবচ হলো এক শ্রেণির দৈত্য। কশ্যপ মুনি ও দিতির পুত্র নিবাতকবচ হিন্দু পুরাণে অসুর শ্রেণিভুক্ত। তারা রাবণ ও অর্জুনের সাথে যুদ্ধে লিপ্ত হয়। এর মাঝে অর্জুনের সাথে যুদ্ধে তাদের সংহার ঘটে।
দৈত্যকুলে প্রায় তিন কোটি নিবাতকবচের জন্ম হয়। কালকেয়দের সাথে মৈত্রী করে তারা যুদ্ধে দেবতাদের পরাজিত করে। পুরাণমতে, তারা জাদুবিদ্যা ও অস্ত্রচালনায় সিদ্ধহস্ত। শত্রুদের পরাজিত করতে তারা শক্তিশালী অস্ত্র নির্মাণ করে প্রয়োগ করে।
নিবাতকবচেরা ব্রহ্মার বর লাভ করে সমুদ্রের নিচে মনিমতী নামের শহরে বাস করে এবং পৃথিবীতে ত্রাস বিস্তার করে। "রামায়ণ"-এ রাবণ ও তার পুত্র মেঘনাদ, অতিকায় এবং তাদের সেনাবাহিনী নিবাতকবচ জাতিকে আক্রমণ করে। কিন্তু শত বছরের বেশি সময় ধরে যুদ্ধ করার পরেও তাদের পরাজিত করতে ব্যর্থ হয়। ব্রহ্মার মধ্যস্থতায় এরপর দুই পক্ষের মধ্যে সন্ধি স্থাপিত হয়।
"মহাভারত" অনুসারে, ইন্দ্র অর্জুনের থেকে তার দক্ষিণাস্বরূপ নিবাতকবচের ধ্বংস কামনা করেন। ইন্দ্রের বর্ণনায় তার শত্রু নিবাতকবচেরা সমুদ্রের নিচে দুর্গ করে বসবাস করে, তারা সংখ্যায় ত্রিশ লক্ষ এবং দর্শন ও শক্তিতে একে অপরের সমকক্ষ। অর্জুনের উদ্দেশ্য সাধনে ইন্দ্র তার নিজের রথী মাতলিকে প্রেরণ করেন। দেবতারা অর্জুনকে দেবদত্ত নামের একটি শঙ্খ প্রদান করেন এবং মাতলি তার নিজের গায়ের মতো অলঙ্কার প্রদান করেন। তারা যখন নিবাতকবচ দুর্গের তোরণের কাছে আসেন, ইন্দ্র তাদের হত্যা করতে এসেছেন মনে করে তারা দুর্গের দরজা বন্ধ করে দেয়। অর্জুন দেবদত্ত শঙ্খ বাজালে নিবাতকবচেরা তাকে আক্রমণ করে এবং ত্রিশূল, বাণ ও তীর ছুঁড়ে মারে। অর্জুন তার গাণ্ডীব থেকে তীর ছুঁড়ে মারলে হাজার হাজার নিবাতকবচের মৃত্যু ঘটে। নিবাতকবচেরা এই সময় অদৃশ্য হয়ে যায় এবং অর্জুনের ওপর আক্রমণ করতে থাকে। অর্জুন যখন বুঝতে পারে তার সামনে দৈত্যদের হত্যা করার জন্য বাধা পাচ্ছে, তখন মাতলি অর্জুনকে বজ্রাস্ত্র প্রয়োগের উপদেশ দেয়। অর্জুন কথামতো বজ্র প্রয়োগ করে এবং নিবাতকবচের মৃত্যু ঘটে। অর্জুন মনিমতী নগরে প্রবেশ করে। সেখানকার নারীরা তাদের গৃহে আশ্রয় প্রার্থনা করে। মাতলি জানায় এই নগর পূর্বে দেবতাদের ছিল। কিন্তু ব্রহ্মার বর পেয়ে নিবাতকবচেরা এই নগর দখল করে নিয়েছিল। ব্রহ্মা এরপর ইন্দ্রকে এই নগর ফিরে পেতে আশ্বস্ত করেন। এরপর মাতলি অর্জুনকে পার্শ্ববর্তী হিরণ্যপুরে নিয়ে যায়।
জাভানীয় ভাষার কাকবিন রামায়ণ-এ অর্জুনবিবাহ নামের একটি পর্বের উপস্থিতি দেখা যায়, যেখানে নিবাতকবচদের সাথে অর্জুনের যুদ্ধের বিশদ বর্ণনা পাওয়া যায়। এই রামায়ণে দানবদের নগরীকে মণিমন্তক নামে সম্বোধন করা হয়। এখানে অর্জুনের পাশাপাশি দেবতাদের রাজা শক্র এবং সুপ্রভা নামের এক অপ্সরার উল্লেখ পাওয়া যায়, যারা নিবাতকবচবধে অর্জুনকে সাহায্য করেন।
লিঙ্গ পরিচয় আরোপ

যৌনতার সাপেক্ষে পরিচয় আরোপ; (যাকে লিঙ্গ পরিচয় আরোপও বলা হয়) হচ্ছে নবজাতকের জন্মের পর শারীরিক যৌনতার চিহ্ন দেখে তার লিঙ্গ নির্ধারণ করা। বেশিরভাগ ক্ষেত্রে, আত্মীয়, ধাত্রী, নার্স অথবা চিকিৎসক শিশুর জননেন্দ্রিয় দেখে, তার লিঙ্গ পরিচয় আরোপ করেন। নবজাতকের লিঙ্গ পরিচয় তার জন্মপূর্ব লিঙ্গ নির্ধারণ প্রযুক্ত কৌশলের মাধ্যমে আরোপ করা যায়।
বেশিরভাগ ক্ষেত্রেই এই যৌন পরিচয় আরোপ করা হয়, নবজাতকের জন্মের পর তার লিঙ্গ দেখে। তবে কিছু ক্ষেত্রে সন্তানের বৈশিষ্ট্য সম্পুর্ণভাবে নারী অথবা পুরুষের যৌন বৈশিষ্ট্যের মানদণ্ডকে পুর্ণ করে না। এই হার সর্বোচ্চ ১.৭ শতাংশ; যার ০.৫ শতাংশ হয়, জন্মের পর দ্বৈত জননেন্দ্রিয়ের কারণে। অন্যান্য কারণের মধ্যে থাকে, অস্বাভাবিক ক্রোমোজম, জননেন্দ্রিয় অথবা হরমোনের কারণে। এই বৈশিষ্ট্যকে সামষ্টিকভাবে আন্তঃলিঙ্গ অথবা যৌনতার ক্রমবিকাশে ডিসঅর্ডার এবং জটিল যৌন পরিচয় আরোপ বলে অভিহিত করা হয়। শল্যচিকিৎসা অথবা হরমোন সংক্রান্ত থেরাপির মাধ্যমে জোর করে যৌন পরিচয় আরোপ; ব্যক্তির মানবাধিকার লঙ্ঘন করতে পারে।
সন্তানে শারীরিক বৈশিষ্ট্য দেখে এভাবে আরোপের পিছনে একটা অন্তর্নিহিত আশা থাকে, যে লিঙ্গ পরিচয় আরোপ করা হয়েছে, সে পরিচয় নিয়েই সেই প্রজন্ম বেড়ে উঠবে। কিন্তু এভাবে আরোপ করার পর; যে আশায় সন্তানকে প্রতিপালন করা হয়, তার প্রতিফলন রুপান্তরিত অথবা লিঙ্গ অনিশ্চিত ব্যক্তির ক্ষেত্রে বাস্তবায়িত হয় না। এভাবে লিঙ্গ পরিচয় আরোপ; রুপান্তরিত ব্যক্তিতে পরবর্তীতে গিয়ে লিঙ্গ পরিচয়ের সাথে সাংঘর্ষিক হতে পারে।
শিল্পী

শিল্পী হচ্ছে একজন ব্যক্তি যিনি শিল্পকর্ম সৃষ্টি, শিল্পকর্ম অনুশীলন,বা শিল্প প্রদর্শন সম্পর্কিত কার্যকলাপের সাথে জড়িত। শব্দটি প্রায়ই বিনোদন ব্যবসায়ের জন্য ব্যবহৃত হয়, বিশেষ করে ব্যবসায়ী প্রসঙ্গে সঙ্গীতশিল্পী এবং অন্যান্য অভিনয়কারীর ( অভিনেতাদের জন্য কম) জন্য। "Artiste" (ফরাসি তে "Artist" বা শিল্পী) একটি বৈকল্পিক ইংরেজি শব্দ যা শুধু এই প্রসঙ্গে ব্যবহৃত হয়। লেখকদের বর্ণনা করার জন্য শব্দটি ব্যবহার করা যেতে পারে, উদাহরণস্বরূপ এটি বৈধ, কিন্তু সাধারণত কম ব্যবহৃত হয়, এবং বেশিরভাগই সমালোচনার মতো প্রসঙ্গগুলিতে সীমাবদ্ধ।
প্রাগৈতিহাসিক যুগের গুহাচিত্রের সাথে শিল্পীরা মানব ইতিহাস জুড়ে উপস্থিত ছিলেন। যাইহোক, সময়ের সাথে সাথে এবং সংস্কৃতি জুড়ে শিল্পীদের ভূমিকা এবং মর্যাদা ব্যাপকভাবে পরিবর্তিত হয়েছে। প্রাচীনকালে, শিল্পীদের প্রায়ই সৃজনশীল ব্যক্তিদের পরিবর্তে দক্ষ কারিগর হিসাবে দেখা হত। রেনেসাঁয়, শিল্পীদের প্রতিভার মর্যাদায় উন্নীত করা হয়েছিল এবং তাদের কাজগুলি উচ্চ শিল্প হিসাবে বিবেচিত হয়েছিল। আধুনিক সময়ে, শিল্পীরা ক্রমবর্ধমান বৈচিত্র্যময় এবং আন্তঃবিভাগীয় হয়ে উঠেছে এবং তাদের কাজগুলি প্রায়শই শিল্পের ঐতিহ্যগত ধারণাকে চ্যালেঞ্জ করে।
বিভিন্ন ধরনের শিল্পী রয়েছে, প্রত্যেকের নিজস্ব শৈলী এবং মাধ্যম রয়েছে। শিল্পীদের কিছু সাধারণ প্রকারের মধ্যে রয়েছে চিত্রশিল্পী, ভাস্কর, ফটোগ্রাফার, সঙ্গীতশিল্পী, লেখক এবং নৃত্যশিল্পী। প্রতিটি শৃঙ্খলার মধ্যে, আরও বিশেষীকরণ থাকতে পারে, যেমন প্রতিকৃতি চিত্রশিল্পী, ল্যান্ডস্কেপ ফটোগ্রাফার বা জ্যাজ সঙ্গীতশিল্পী।
যদিও কিছু শিল্পী স্ব-শিক্ষিত, অনেকে তাদের ক্ষেত্রে আনুষ্ঠানিক প্রশিক্ষণ বা শিক্ষা গ্রহণ করতে বেছে নেয়। এটি আর্ট স্কুলে যোগ দিতে বা একজন পরামর্শদাতার অধীনে অধ্যয়ন করতে পারে। আনুষ্ঠানিক প্রশিক্ষণ শিল্পীদের উচ্চ-মানের শিল্পকর্ম তৈরি করার জন্য প্রয়োজনীয় প্রযুক্তিগত দক্ষতা এবং জ্ঞান প্রদান করতে পারে। যাইহোক, এটি সর্বদা প্রয়োজন হয় না, এবং ইতিহাসের কিছু বিখ্যাত শিল্পী স্ব-শিক্ষিত ছিলেন।
ইতিহাস জুড়ে অসংখ্য উল্লেখযোগ্য শিল্পী রয়েছেন, প্রত্যেকের নিজস্ব স্বতন্ত্র শৈলী এবং কাজের শরীর রয়েছে। কিছু সুপরিচিত শিল্পীদের মধ্যে রয়েছে লিওনার্দো দা ভিঞ্চি, ভিনসেন্ট ভ্যান গগ, পাবলো পিকাসো, ফ্রিদা কাহলো এবং অ্যান্ডি ওয়ারহোল। দা ভিঞ্চির আইকনিক পোর্ট্রেট থেকে শুরু করে কাহলোর সাহসী এবং রঙিন পেইন্টিং পর্যন্ত তাদের কাজগুলি মিডিয়া এবং শৈলীর বিস্তৃত পরিসরে বিস্তৃত।
সমাজ ও সংস্কৃতির উপর শিল্পীদের প্রভাব
ইতিহাস জুড়ে শিল্পীরা সমাজ ও সংস্কৃতিতে উল্লেখযোগ্য প্রভাব ফেলেছে। তাদের কাজ অনুপ্রাণিত করতে পারে, চ্যালেঞ্জ করতে পারে এবং তাদের শ্রোতাদের মধ্যে চিন্তা ও আবেগকে উস্কে দিতে পারে। শিল্পীরাও রাজনৈতিক ও সামাজিক আন্দোলন গঠনে গুরুত্বপূর্ণ ভূমিকা পালন করেছেন, অনেকে তাদের কাজকে তাদের চারপাশের বিশ্বের প্রতিবাদ বা ভাষ্য হিসাবে ব্যবহার করেছেন।
উপসংহারে, শিল্পীরা মানব সংস্কৃতি এবং ইতিহাসের একটি গুরুত্বপূর্ণ অংশ, শিল্পের কাজ তৈরি করে যা আবেগ এবং ধারণার বিস্তৃত পরিসরকে জাগিয়ে তুলতে পারে। স্ব-শিক্ষিত বা আনুষ্ঠানিকভাবে প্রশিক্ষিত হোক না কেন, শিল্পীদের বিশ্ব এবং মানুষের অভিজ্ঞতা সম্পর্কে আমাদের বোঝার গঠন করার ক্ষমতা রয়েছে। তাদের উত্তরাধিকার শিল্পী এবং শিল্প উত্সাহীদের ভবিষ্যত প্রজন্মকে অনুপ্রাণিত করবে।
শার্লি বুথ

শার্লি বুথ ( জন্ম: মারজরি ফোর্ড, ৩০ আগস্ট ১৮৯৮ - ১৬ অক্টোবর ১৯৯২) ছিলেন একজন মার্কিন অভিনেত্রী। তিনি মঞ্চ, চলচ্চিত্র ও টেলিভিশন - এই তিন মাধ্যমেই অভিনয় করেছেন।
মূলত মঞ্চ অভিনেত্রী বুথ ১৯২৫ সালে ব্রডওয়ে মঞ্চে কাজ শুরু করেন। তার সবচেয়ে উল্লেখযোগ্য কাজ হল নাট্যধর্মী "কাম ব্যাক, লিটল শেবা", যার জন্য তিনি ১৯৫০ সালে শ্রেষ্ঠ অভিনেত্রী বিভাগে টনি পুরস্কার অর্জন করেন। ১৯৫২ সালে তিনি এই মঞ্চনাটকের "চলচ্চিত্রায়নে" তার চলচ্চিত্রে অভিষেক হয়, যার জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। চলচ্চিত্রে উজ্জ্বল কর্মজীবন সত্ত্বেও তিনি মাত্র চারটি চলচ্চিত্রে অভিনয় করেন এবং মঞ্চে অভিনয়েই বেশি মনযোগী ছিলেন।
১৯৬১-৬৬ সালে তিনি টেলিভিশন সিটকম "হ্যাজেল"-এ নাম ভূমিকায় অভিনয় করেন এবং এই কাজের জন্য দুটি প্রাইমটাইম এমি পুরস্কার লাভ করেন। ফলে তিনি অভিনয়ের ত্রি-মুকুট (একাডেমি পুরস্কার, টনি পুরস্কার ও এমি পুরস্কার বিজয়ী) বিজয়ীদের একজন। তিনি পরবর্তীকালে ১৯৬৬ সালের টেলিভিশন ধারাবাহিক "দ্য গ্লাস ম্যানেজারি"-তে অভিনয় করেন সমাদৃত হন। তার সর্বশেষ কাজ ছিল ১৯৭৪ সালের অ্যানিমেটেড টেলিভিশন বিশেষ অনুষ্ঠান "দ্য ইয়ার উইদাউট সান্টা ক্লজ"।
বুথ ১৮৯৮ সালের ৩০শে আগস্ট নিউ ইয়র্ক সিটির ব্রুকলিনে জন্মগ্রহণ করেন। তার পিতা অ্যালবার্ট জেমস ফোর্ড এবং মাতা ভার্জিনিয়া এম. ফোর্ড (প্রদত্ত নাম: রাইট)। তার ছোট বোন জিন (জ. ১৯১৪)। তিনি ব্রুকলিনের ফ্ল্যাটবাশে শৈশব কাটান এবং পাবলিক স্কুল ১৫২-এ পড়াশোনা করেন।
অতিগর্ভধারণ

অতিগর্ভধারণ () বলতে পৃথক যৌনক্রিয়ায় নির্গত শুক্রাণু দ্বারা একই ঋজঃচক্রের দুই বা ততোধিক ডিম্বাণুর নিষেকজনিত গর্ভধারণকে বোঝায়। এমতাবস্থায় ভূমিষ্ঠ যমজ শিশুর দুই ভিন্ন জৈব পিতা থাকে। ইংরেজি সুপারফিকান্ডেশন শব্দটি ইংরেজি "ফিকান্ড ()" শব্দ থেকে উদ্ভূত, যার অর্থ হলো বহুপ্রসূ বা একাধিক সন্তান জন্ম দেওয়ার সক্ষমতা। দুইজন ভিন্ন পিতা কর্তৃক একই মায়ের দুটি পৃথক ডিম্বাণুর নিষেককে বিষমপৈতৃক অতিগর্ভধারণ ( " হেটারোপ্যাটার্নাল সুপারফিকান্ডেশন") বলে। অপরদিকে সমপৈতৃক
অতিগর্ভধারণ"' ( "হোমোপ্যাটার্নাল সুপারফিকান্ডেশন") বলতে একই পিতা কর্তৃক দুই পৃথক ডিম্বাণুর নিষেক এবং ফলপ্রসূ ভ্রাতৃসুলভ যমজ বাচ্চা ভূমিষ্ঠ হওয়া বোঝায়। বিষমপৈতৃক অতিগর্ভধারণ হলো একটি বিরল যমজ গর্ভধারণের প্রক্রিয়া এবং এক্ষেত্রে যমজ সন্তানরা হবে সৎ-ভাইবোন ()। যদিও অতিগর্ভধারণ বেশ বিরল, তা সত্ত্বেও এটি ঘটতে পারে পৃথক যৌন সঙ্গম কিংবা কৃত্রিম প্রজননের সময়।
একই রজঃচক্রে গঠিত ডিম্বাণু নিষিক্ত হওয়ার প্রথম কয়েক ঘণ্টা বা কয়েক দিনের মধ্যেই সাধারণত সুপারফিকান্ডেশন সংঘটিত হয়। ডিম্বাণু নিষিক্ত হবার সময়সীমা খুবই সংক্ষিপ্ত। বীর্যপাতের পর শুক্রাণু নারীদেহের অভ্যন্তরে চার থেকে পাঁচ দিন পর্যন্ত বেঁচে থাকতে পারে। ডিম্বোস্ফোটন হওয়ার প্রথম ১২–৪৮ ঘণ্টা পর্যন্ত ডিম্বাণুটি নিষিক্ত হওয়ার উপযোগী থাকে, পরে সেটি ভাঙ্গতে শুরু করে। এভাবে পাঁচ থেকে সাতদিন ব্যাপী উর্বরতার সময়কাল বজায় থাকে।
সাধারণত গর্ভধারণকালীন সময়ে মাতৃদেহে ডিম্বোস্ফোটন বন্ধ থাকে। এতে করে গর্ভধারণ নিশ্চিত করার লক্ষ্যে নতুন করে অন্য কোনো ডিম্বাণু নিষিক্ত হয় না। কিন্তু যদি কোনো কারণে ইতোমধ্যে মাতৃদেহে ডিম্বাণু নিষিক্ত হবার পরেও নতুন করে ডিম্বোস্ফোটন ঘটে, তাহলে দ্বিতীয়বার গর্ভধারণের সম্ভাবনা তৈরি হয়। এই প্রক্রিয়া চিকিৎসা বিজ্ঞানে "সুপারফিটেশন" নামে পরিচিত।
কুকুর ও বিড়ালের মতো প্রাণিতে হেটারোপ্যাটার্নাল সুপারফিকান্ডেশন নৈমিত্তিক ঘটনা। রাস্তায় ঘুরে বেড়ানো কুকুরের প্রসব করা প্রতিটি কুকুরছানার ভিন্ন ভিন্ন পিতা থাকতে পারে। এক জরিপে দেখা গেছে যেসব জাইগোটিক যমজদের বাবা-মা সন্তানদের কাস্টডির জন্য কোর্টের দ্বারস্থ হয়, সেসব যমজদের মধ্যে প্রায় ২.৪ শতাংশের জন্ম সুপারফিকান্ডেশনে।
১৯৮২ সালে ভিন্ন গাত্রবর্ণের যমজ জন্মগ্রহণ করে। সুপারফিকান্ডেশনের ফলে এটি ঘটেছিল।
১৯৯৫ সালে এক অল্পবয়সী রমণীর সংযুক্ত যমজ ভূমিষ্ঠ হয়। পরবর্তীতে কোর্টে সন্তানের কাস্টডি নিয়ে মামলা হলে ডিএনএ টেস্ট করে দেখা যায় যমজদের পিতা ভিন্ন ভিন্ন।
২০০১ সালে আইভিএফ চিকিৎসা সেবা গ্রহণকারী এক মহিলা একইসাথে পাঁচ সন্তান জন্ম দেয়; যদিও তার দেহে মাত্র দুটি জাইগোট প্রতিস্থাপিত হয়েছিল। পরবর্তীতে জেনেটিক পরীক্ষা প্রমাণ করে যে ভ্রুণের পৃথককীকরণ এ অবস্থার জন্য দায়ী এবং ওই পাঁচ সন্তানের জনক ছিল একজন পিতা।
সম্প্রতি ২০১৬ সালে আইভিএফ-প্রতিস্থাপিত এক মা দুই সন্তানের জন্ম দেন— এদের মধ্যে একজন ছিল প্রতিস্থাপিত ভ্রুণের ডিএনএ হতে ভিন্ন ডিএনএ বহনকারী। যমজদের মধ্যে ভিন্ন ডিএনএ-ধারী ছিল মহিলার নিজের ডিম্বাণু এবং তার স্বামীর শুক্রাণু দ্বারা নিষিক্ত ভ্রুণের সন্তান।
গ্লেন ফোর্ড

গোয়াইলিন স্যামুয়েল নিউটন "গ্লেন" ফোর্ড (; ১ মে ১৯১৬ - ৩০ আগস্ট ২০০৬) ছিলেন একজন কানাডীয় অভিনেতা। তার কর্মজীবনের ব্যপ্তি ৫০ বছরের অধিক। যদিও তিনি বিভিন্ন ধরনের চরিত্রে অভিনয় করেছেন, তবে তাকে আমজনতা চরিত্রে বেশি দেখা যায়। তিনি হলিউডের স্বর্ণযুগের অন্যতম তারকা ছিলেন। তিনি "পকেটফুল অব মিরাকলস্‌" (১৯৬১) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া "দ্য টিহাউজ অব দ্য অগাস্ট মুন" (১৯৫৬) ও "ডোন্ট গো নিয়ার দ্য ওয়াটার" (১৯৫৭) চলচ্চিত্রে অভিনয় করে আরও দুটি গোল্ডেন গ্লোব পুরস্কারের মনোনয়ন লাভ করেন এবং "দ্য শিপম্যান" (১৯৫৮) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন।
গোয়াইলিন স্যামুয়েল নিউটন ফোর্ড ১৯১৬ সালের ১লা মে কেবেকের সাঁ-ক্রিস্তিন-দোভের্জন শহরে জন্মগ্রহণ করেন। তার পিতা নিউটন ফোর্ড কানাডীয় প্যাসিফিক রেলওয়ের প্রকৌশলী ছিলেন এবং মাতা হ্যানা উড (প্রদত্ত নাম: মিচেল)। তার পিতার দিক থেকে কানাডার প্রথম প্রধানমন্ত্রী স্যার জন এ. ম্যাকডোনাল্ড তার প্র-পিতামহ এবং মার্কিন রাষ্ট্রপতি মার্টিন ভ্যান বিউরেনের সাথে তার আত্মীয়তার সম্পর্ক রয়েছে। ১৯২২ সালে ফোর্ডের যখন ছয় বছর বয়স, তখন তারা স্বপরিবারে প্রথমে ভেনিস ও পরে ক্যালিফোর্নিয়ার সান্তা মনিকা শহরে চলে যান। তার পিতা নিউটন ভেনিস বৈদ্যুতিক ট্রাম কোম্পানির মোটরম্যান হিসেবে যোগ দেন এবং ১৯৪০ সালে মৃত্যুর পূর্ব পর্যন্ত এই পদে কাজ করেন।
গুরুদাসপুর পাইলট মডেল সরকারি উচ্চ বিদ্যালয়

গুরুদাসপুর সরকারি পাইলট মডেল উচ্চ বিদ্যালয় হলো বাংলাদেশের নাটোর জেলার গুরুদাসপুর উপজেলায় অবস্থিত একটি সরকারি উচ্চ বিদ্যালয়। এটি নাটোর জেলার একটি উল্লেখযোগ্য শিক্ষাপ্রতিষ্ঠান। এটি ১৯১৭ সালে প্রতিষ্ঠিত হয় । 
১৯১৭ সালে এলাকার শিক্ষাপ্রেমী কর্মকারের পূর্বপুরুষ এবং ভোলানাথ কুন্ডুর উদ্যোগে উপজেলা সদরের কেন্দ্রস্থলে এই বিদ্যালয়টি স্থাপিত হয়। সেই সময়ে ভোলানাথ কুন্ডু, গোপীনাথ কুম্ভকার, গোবিন্দ কুন্ডু এবং দেবনাথ কর্মকার একত্রিত হয়ে কয়েক একর জমি দান করেন। সেখানে টিন দিয়ে ঘর তৈরি করা হয়। তখন বিদ্যালয়টির নাম ছিল ‘জিসি স্কুল’ (গুরুদাসপুর-চাঁচকৈড়)। প্রথমে ১১ জন ছাত্র-ছাত্রী নিয়ে এটির যাত্রা শুরু হয়। সে সময় বিরেশ্বর মজুমদার নামে একজন ব্যক্তি প্রধান শিক্ষক হিসেবে দায়িত্ব পালন করেন। ১৯৪১ সালে এটি মাইনর স্কুল থেকে উচ্চ বিদ্যালয় হিসেবে স্বীকৃতি লাভ করে। 
গুরুদাসপুর সরকারি পাইলট মডেল উচ্চ বিদ্যালয় নাটোরের গুরুদাসপুর উপজেলা সদরে অবস্থিত। বিদ্যালয়ের অবস্থান ২৪°২২′৫″ উত্তর ৮৯°১৪′৫১″ পূর্ব﻿ থেকে ﻿২৪.৩৬৮০৬° উত্তর ৮৯.২৪৭৫০° পূর্ব।
বিদ্যালয়টিতে মোট চারটি ভবন রয়েছে। এর মধ্যে একটি সাধারণ শিক্ষার্থীদের জন্য, একটি কারিগরি ভবন এবং অন্যটি বিদ্যালয়ের পুরনো ভবন আরেকটি স্কাউট ভবন। ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।
গুরুদাসপুর পাইলট মডেল সরকারি উচ্চ বিদ্যালয়ের মোট শিক্ষকের সংখ্যা ৩৬ জন। বিদ্যালয়ের বর্তমান প্রধান শিক্ষক হলেন জাহাঙ্গীর আলম।
গুরুদাসপুর পাইলট মডেল সরকারি উচ্চ বিদ্যালয়ে ৬ষ্ঠ শ্রেণি থেকে ১০ম শ্রেণি পর্যন্ত পড়ালেখা করার সুযোগ রয়েছে। বিদ্যালয়ের মোট শিক্ষার্থীর সংখ্যা প্রায় ১,৫০০ জন। এর মধ্যে ছাত্র প্রায় ৮৫০ জন ও ছাত্রী প্রায় ৫৫০ জন। প্রতিটি শ্রেণি দুই থেকে তিনটি শাখায় বিভক্ত। এছাড়া নবম ও দশম শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।
বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। অন্যদিকে মেয়ে শিক্ষার্থীদের পোশাকের নির্ধারিত রঙ সবুজ ও সাদা। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।
বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে। এছাড়া অন্যান্য সংঘের মধ্যে “সূর্য কিশোর”, “স্বর্ণ কিশোরী” প্রভৃতি উল্লেখযোগ্য।
বিদ্যালয়ের শিক্ষার্থীদের নৈতিকতার উন্নয়নের জন্য বিদ্যালয়ে একটি “সততা স্টোর” নামক একটি মুদি দোকান রয়েছে। এই দোকানে কোনো ব্যক্তি উপস্থিত থাকেন না; শিক্ষার্থীরা তাদের প্রয়োজনীয় জিনিস কিনে বাক্সে টাকা রেখে যায়।
রিং টপোলজি

রিং টপোলজিতে (ইংরেজি: Ring Topology) প্রতিটি কম্পিউটার তার পার্শ্ববর্তী কম্পিউটারের সাথে সংযুক্ত থাকে। এভাবে রিংয়ের সর্বশেষ কম্পিউটারটি প্রথম কম্পিউটারের সাথে সংযুক্ত থাকে। এ ব্যবস্থায় কোনো কম্পিউটার ডেটা পাঠালে তা বৃত্তকার পথে ঘুরতে থাকে যতক্ষণ না পর্যন্ত প্রাপক কম্পিউটারটি ডেটা গ্রহণ করে। এ ব্যবস্থায় কোনো কেন্দ্রীয় কম্পিউটার থাকে না। এতে প্রতিটি কম্পিউটারের গুরুত্ব সমান। রিং টপোলজিতে যেহেতু প্রতিটি কম্পিউটার ধারাবাহিকভাবে বৃত্তাকারে সংযুক্ত থাকে তাই এক্ষেত্রে নেটওয়ার্কের প্রথম কম্পিউটারটি শেষ কম্পিউটারের সাথে সংযুক্ত থাকে।
স্টার টপোলজি

স্টার টপোলজি(): যে টপোলজি একটি কেন্দ্রীয় নিয়ন্ত্রণকারী কম্পিউটার বা হোস্ট কম্পিউটারের সাথে অন্যান্য কম্পিউটার সংযুক্ত করে নেটওয়ার্ক গরে তোলে তাকে স্টার টপোলজি বলা হয়। 
এক্ষেত্রে একটি কম্পিউটার কেন্দ্রীয় কম্পিউটারের মাধ্যমে তথ্য আদান প্রদান করে থাকে। এ টপোলজিতে কোনো একটি কম্পিউটার নষ্ট বা বিকল হলে নেটওয়ার্ক এর উপর কোনো প্রভাব পরে না। খুব সহজেই সমস্যায় আক্রান্ত কম্পিউটারটি সরিয়ে নেওয়া যায়। স্টার টপোলজি একটি বহুল ব্যবহৃত টপোলজি এবং এই টপোলজিতে নেটওয়ার্ক এ বিভিন্ন ধরনের ক্যাবল ব্যবহৃত হতে পারে।
ট্রি টপোলজি

ট্রি টপোলজি (ইংরেজি: Tree Topology) যে টপোলজিতে কম্পিউটারগুলো পরস্পরের সাথে গাছের শাখা-প্রশাখার মতো বিন্যস্ত থাকে তাকে ট্রি টপোলজি বলে।
ট্রি টপোলজিতে এক বা একাধিক স্তরের কম্পিউটার হোস্ট কম্পিউটারের সাথে সংযুক্ত থাকে। অর্থাৎ প্রথম স্তরের কম্পিউটারগুলো দ্বিতীয় স্তরের কম্পিউটারগুলোর হোস্ট হয়। একইভাবে দ্বিতীয় স্তরের কম্পিউটারগুলো তৃতীয় স্তরের কম্পিউটারগুলোর হোস্ট হয়। অফিস ব্যবস্থাপনার কাজে এ নেটওয়ার্ক টপোলজি খুবই উপযোগী। শাখা-প্রশাখা সৃষ্টির মাধ্যমে ট্রি টপোলজির নেটওয়ার্ক সম্প্রসারণ করা সহজ।
মেশ টপোলজি

মেশ টপোলজি (ইংরেজি: Mesh Topology): যদি কোনো নেটওয়ার্কে ডিভাইস বা কম্পিউটারগুলোর মধ্যে অতিরিক্ত সংযোগ থাকে তাহলে তাকে বলা হয় মেশ টপোলজি। 
অধিকাংশ মেশ টপোলজি নেটওয়ার্ক সত্যিকারের মেশ নেটওয়ার্ক নয়। এগুলো হলো আসলে হাইব্রিড মেশ নেটওয়ার্ক। এতে শুধু অতিরিক্ত বা অপ্রয়োজনীয় লিঙ্ক থাকে। এতে ডেটা কমিউনিকেশনে অনেক বেশি নিশ্চয়তা থাকে এবং নেটওয়ার্কের সমস্যা খুব সহজে সমাধান করা যায়।
মেশ টপোলজিতে কম্পিউটারের সংখ্যা নির্ণয়ের সূত্র হলোঃ formula_1
এখানে, formula_2 হলো কম্পিউটার বা নোডের সংখ্যা।
মেশ টপোলজিতে যেহেতু প্রতিটি কম্পিউটার প্রতিটির সাথে সংযুক্ত থাকে তাই এ অর্থে এই নেটওয়ার্কের প্রথম কম্পিউটারটি শেষ কম্পিউটারের সাথে সংযুক্ত থাকে। রিং টপোলজিতে প্রতিটি কম্পিউটারকে প্রতিটির সাথে অতিরিক্ত নোড দিয়ে সংযুক্ত করলেই তা মেশ টপোলজিতে রূপান্তরিত হবে।
অপেক্ষা (উপন্যাস)

অপেক্ষা হুমায়ূন আহমেদ রচিত একটি উপন্যাস। হুমায়ূন আহমেদের অন্যান্য উপন্যাসের মতোই এ উপন্যাসটির প্রেক্ষাপটও একটি মধ্যবিত্ত পরিবারকে ঘিরে। উপন্যাসটিতে একইসাথে মধ্যবিত্তের টানাপোড়েন এবং প্রিয় মানুষের প্রতি অকৃত্রিম ভালোবাসার নিদর্শন ফুটিয়ে তোলা হয়েছে।
হুমায়ূন আহমেদের উপন্যাসগুলো সাধারণত আকারে ছোট হলেও অপেক্ষা উপন্যাসটি আকারে বেশ বড়। এর পৃষ্ঠা সংখ্যা ২২০।
হুমায়ূন আহমেদ তার এই উপন্যাসটি উৎসর্গ করেন প্রখ্যাত কণ্ঠশিল্পী ফিরোজা বেগমকে। উৎসর্গ পত্রটি নিম্নরূপঃ
স্ত্রী সুরাইয়া আর ৫ বছরের সন্তান ইমনকে নিয়ে ছিল হাসানুজ্জামানের ছোট পরিবার। তাদের এই সংসারে তাদের সাথে থাকত হাসানুজ্জামানের ছোট ভাই ফিরোজ। মাঝে মাঝে কয়েকদিনের জন্য তাদের মা বেড়াতে আসত। একদিন অফিসে যাওয়ার পর আর ফিরে আসে না হাসানুজ্জামান। নানাভাবে খোঁজাখুঁজির পরও তাকে খুঁজে পাওয়া যায় না। কিন্তু সুরাইয়া বিশ্বাস করে তার স্বামী একদিন ফিরে আসবে। আর এই অপেক্ষাতেই সে বছরগুলি পার করে দেয়। কিন্তু তার ব্যবহারে ভিন্নতা আসে। সে আস্তে আস্তে নিজেকে গুঁটিয়ে ফেলে। মাঝে মাঝেই অতি অল্প কারণেই তার ছেলে-মেয়েদের প্রতি অমানুষিক অত্যাচার করে। পরবর্তীতে সুরাইয়া তার সন্তানদের নিয়ে তার ভাইয়ের বাড়িতে যায়। ধীরে ধীরে ইমন বড় হয়। এক সময় এক পীর এসে সুরাইয়াকে বলে যেদিন ইমনের বিয়ে হবে সেদিন ইমনের বাবা ফিরে আসবে। একদিন বিয়ে হয় ইমনের। এভাবেই এগিয়ে চলে তাদের জীবন।
'গাঢ় লেখা'
একতরফা ভালোবাসার রোমান্টিক সুন্দর কিছু কথা
হোসে মারিয়া সিসন

হোসে মারিয়া ক্যানালাস সিসন (ফেব্রুয়ারি ৮, ১৯৩৯ জন্মগ্রহণকারী) একটি ফিলিপিনো লেখক এবং সক্রিয় কর্মী যিনি ফিলিপাইনের কমিউনিস্ট পার্টি প্রতিষ্ঠা করেন এবং মাওবাদ এর তত্ত্বে তার দর্শনে যোগ করেছেন।
২০০২ সালের আগস্ট থেকে, মার্কিন যুক্তরাষ্ট্রে তাকে "সন্ত্রাসী সমর্থনকারী" হিসেবে শ্রেণীবদ্ধ করা হয়েছে। ইউরোপীয় ইউনিয়ন এর দ্বিতীয় সর্বোচ্চ আদালত তাকে "সন্ত্রাসী সমর্থনকারী ব্যক্তি" হিসেবে তালিকাভুক্ত করার জন্য শাসন করে এবং অ্যাসেসমেন্ট ফাঁসির জন্য সদস্য দেশগুলোর একটি সিদ্ধান্ত প্রত্যাহার করে নেয়।
১৯৩৯ সালের ৮ ই ফেব্রুয়ারি কাবগৌও, ইলোকস সুরের ফিলিপাইনের শহরে ফুজিয়ানের পূর্বপুরুষের সাথে একটি সুপরিচিত ভূস্বামী পরিবারে এবং তার সাথে যোগাযোগের মাধ্যমে সেসেনের জন্ম হয়। অন্যান্য বিশিষ্ট গোষ্ঠী যেমন ক্রিসোলোজ, সোলার, সেরানস এবং সিংসন। তার চাচা ছিল টোফিলো সিসন, একজন বিশিষ্ট রাজনীতিক যিনি ১৯৪৬ সালে জাপানী দখলদার বাহিনীর সাথে সহযোগিতা করার অপরাধে দোষী সাব্যস্ত হন।
দিওসদাদো মাকাপাগাল

দিওসদাদো পাংান মাকাপাগাল (২৮ সেপ্টেম্বর, ১৯১০ - এপ্রিল ২১, ১৯৯৭) নবম ফিলিপাইনের রাষ্ট্রপতি, ১৯৬১ থেকে ১৯৬৫ সাল পর্যন্ত, এবং ফিলিপাইনের 6 ষ্ঠ ফিলিপাইনের ভাইস প্রেসিডেন্ট, ভাইস-প্রেসিডেন্ট, ১৯৫৭ থেকে ১৯৬১ সাল পর্যন্ত চাকরি করেন। তিনি হাউস অফ রিপ্রেজনটেভস অফ ফিলিপাইনস হাউস অফ রিপ্রেজেন্টেটিভস, এবং ১৯৭০ সালের সাংবিধানিক কনভেনশন তিনি গ্লোরিয়া মাকাপাগাল আরোইয়ো এর পিতা, যিনি ২০০১ থেকে ২০১০ সালের মধ্যে ফিলিপাইনে ১৪ তম প্রেসিডেন্ট ছিলেন।
লুবাও, পাম্পাঙ্গা এর একজন নেটিভ, ম্যাকাপাগাল ফিলিপাইনের বিশ্ববিদ্যালয় এবং ইউনিভার্সিটি অফ সান্তো টমাস ম্যানিলা উভয়ই স্নাতক করেন, যার পরে তিনি সরকার জন্য একটি আইনজীবী হিসাবে কাজ। ১৯৪৯ সালের নির্বাচনে তিনি হাউস অফ রিপ্রেজেন্টেভস অফ ফিলিপিন্স হাউজ রিপ্রেজেন্টেটিভস, তার বাড়িতে প্রদেশের পাম্পাঙ্গা জেলার প্রতিনিধিত্ব করেন। ১৯৬১ সালের নির্বাচনে তিনি ১৯৫৭ সালে প্রেসিডেন্ট কার্লোস পি গার্সিয়ার শাসনের অধীনে ভাইস-প্রেসিডেন্ট ছিলেন।
ডিওস্দাদ মাকেপাগল ওয়াস অল্সো আ রেপুটেড পোয়েট ইন টি চিনেসে এন্ড স্প্যানিশ ল্যাঙ্গুয়েজে, দো হিস্ পোয়েটিক ওযুভরে ওয়াস এক্লিপসেড বি হিস্ পলিটিকাল বিওগ্রাফি.
ফ্রেড্রিক মার্চ

ফ্রেড্রিক মার্চ (; জন্ম: আর্নেস্ট ফ্রেডরিক ম্যাকইনটায়ার বাইকেল, ৩১ আগস্ট ১৮৯৭ - ১৪ এপ্রিল ১৯৭৫) ছিলেন একজন মার্কিন অভিনেতা। তাকে হলিউডের অন্যতম প্রসিদ্ধ তারকা, এবং ১৯৩০-এর দশক ও ১৯৪০-এর দশকের অন্যতম বহুমাত্রিক তারকা বলে গণ্য করা হয়। তিনি প্রণয়ধর্মী ভূমিকা এবং জটিল চরিত্রে সমানভাবে দক্ষ ছিলেন।
তিনি "মিস্টার জেকিল অ্যান্ড মিস্টার হাইড" (১৯৩১) ও "দ্য বেস্ট ইয়ার্স অব আওয়ার লাইভস্‌" (১৯৪৬) চলচ্চিত্রে অভিনয়ের জন্য দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি "দ্য রয়্যাল ফ্যামিলি অব ব্রডওয়ে" (১৯৩০), "আ স্টার ইজ বর্ন" (১৯৩৭), "ডেথ অব আ সেলসম্যান" (১৯৫১) ছবিতে অভিনয়ের জন্য আরও তিনটি একাডেমি পুরস্কারের মনোনয়ন লাভ করেন।
মঞ্চে কাজের মধ্যে তিনি "ইয়ার্স এগো" (১৯৪৭) ও "লং ডেস জার্নি ইনটু নাইট" (১৯৫৬)-এ অভিনয়ের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। হেলেন হেয়েস সাথে যৌথভাবে তিনি দ্বিতীয় অভিনয়শিল্পী, যারা দুইবার করে একাডেমি পুরস্কার ও টনি পুরস্কার অর্জন করেছেন।
মার্চ ১৮৯৭ সালের ৩১শে আগস্টে উইসকনসিন অঙ্গরাজ্যের রেসিন শহরে জন্মগ্রহণ করেন। তার পিতা জন এফ. বাইকেল (১৮৫৯-১৯৪১) এবং মাতা কোরা ব্রাউন মার্চার (১৮৬৩-১৯৩৬) ছিলেন স্কুল শিক্ষক। মার্চ উইনস্লো এলিমেন্টারি স্কুল, রেসিন হাই স্কুল, এবং ম্যাডিসনের উইসকনসিন বিশ্ববিদ্যালয়ে পড়াশোনা করেন। বিশ্ববিদ্যালয়ে পড়াকালীন তিনি আলফা ডেল্টা পাইয়ের সদস্য ছিলেন।
মার্চ ব্যাংকার হিসেবে তার কর্মজীবন শুরু করেন এবং ১৯১৭ সালে প্রথম বিশ্বযুদ্ধের সময় মার্কিন যুক্তরাষ্ট্রের সেনাবাহিনীতে আর্টিলারি লেফটেন্যান্ট হিসেবে যোগ দেন।
মার্চ "দ্য রয়্যাল ফ্যামিলি অব ব্রডওয়ে" (১৯৩০) চলচ্চিত্রে টনি ক্যাভেন্ডিস অভিনয় করেন। চরিত্রটির মূলত জন ব্যারিমোরকে চিন্তা করে লেখা হয়েছিল। এই চরিত্রে অভিনয় করে তিনি ৪র্থ একাডেমি পুরস্কার আয়োজনে তার প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন, কিন্তু তিনি "আ ফ্রি সোল" ছবিতে অভিনয় করা লিওনেল ব্যারিমোরের কাছে পরাজিত হন। পরের বছর তিনি "মিস্টার জেকিল অ্যান্ড মিস্টার হাইড" (১৯৩১) চলচ্চিত্রে দ্বৈত চরিত্রে অভিনয় করেন। এই কাজের জন্য তিনি "দ্য চ্যাম্প" ছবিতে অভিনয় করা ওয়ালেস বিরির সাথে যৌথভাবে শ্রেষ্ঠ অভিনেতা বিভাগে একাডেমি পুরস্কার অর্জন করেন, যদিও তিনি বিরির থেকে একটি ভোট বেশি পান। এরপর তিনি ধারাবাহিকভাবে কয়েকটি হিট মঞ্চনাটক ও ধ্রুপদী উপন্যাস অবলম্বনে নির্মিত ধ্রুপদী চলচ্চিত্রে অভিনয় করেন, তন্মধ্যে রয়েছে গ্যারি কুপার ও মিরিয়াম হপকিন্সের সাথে "ডিজাইন ফর লিভিং" (১৯৩৩), "ডেথ টেকস আ হলিডে" (১৯৩৪), চার্লস লটনের সাথে "লে মিজেরাবল" (১৯৩৫), গ্রেটা গার্বোর বিপরীতে "আন্না কারেনিনা" (১৯৩৫), অলিভিয়া ডা হ্যাভিলন্ডের বিপরীতে "অ্যান্থনি অ্যাডভার্স" ও জ্যানেট গেনরের বিপরীতে "আ স্টার ইজ বর্ন" (১৯৩৭)। "আ স্টার ইজ বর্ন" চলচ্চিত্রে অভিনয়ের জন্য তিনি তার তৃতীয় একাডেমি পুরস্কারের মনোনয়ন লাভ করেন।
"দ্য বেস্ট ইয়ার্স অব আওয়ার লাইভস্‌" (১৯৪৬) চলচ্চিত্রে অভিনয়ের জন্য দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি "ডেথ অব আ সেলসম্যান" (১৯৫১) ছবিতে অভিনয়ের জন্য আরও দুইবার একাডেমি পুরস্কারের মনোনয়ন লাভ করেন।
গ্রেগোরিও হোনাসন

গ্রেগরিও ব্লেজারস হ্যানসান দ্বিতীয় (জন্ম ১৪ মার্চ, ১৯৪৮), 'গ্রিংগো হ্যানসান' নামে পরিচিত, একজন অবসরপ্রাপ্ত ফিলিপাইন আর্মি কর্মকর্তা যিনি রাষ্ট্রপতির বিরুদ্ধে ব্যর্থ অভ্যুত্থানের নেতৃত্ব দেন কোরাজন অ্যাকুইনো তিনি ১৯৮৬ ইডিএসএ বিপ্লব -এর মূল ভূমিকা পালন করেছিলেন যা প্রেসিডেন্টকে ফার্দিনান্দ মার্কোস পদত্যাগ করেছে।
১৯৮৬ সালের পর তিনি কোরাজন অ্যাকুইনো পরিচালনার বিরুদ্ধে অসফল কিন্তু সহিংস অভ্যুত্থানের প্রচেষ্টার নেতৃত্ব দেন। রাষ্ট্রপতি ফিদেল রামোস তাকে ১৯৯২ সালে অ্যামনেস্টি প্রদান করেন। তিনি রাজনীতিতে প্রবেশ করেন এবং ১৯৯৫ থেকে ২০০৪ সাল পর্যন্ত এবং ২০০৭ সাল থেকে সিনেটার হয়ে ওঠে। তিনি ফিলিপাইনের সহ-সভাপতি পদে যোগ দেন, ২০১৩ সালে সাথি, কিন্তু যথাক্রমে লেনি রব্রেডো ও রডরিগো ডুয়েটার্সকে পরাজিত করে।
জুয়ান পন্স এনরিলে

জুয়ান পন্স এনরিলে, সর. (জন্ম ফেব্রুয়ারি ১৪, ১৯২৪) একটি ফিলিপিনো মানুষ ফিলিপিনো রাজনীতিবিদ এবং আইনজীবী। তিনি রাষ্ট্রপতি ফার্দিনান্দ মার্কোস, এবং ফিদেল রামোস এবং তারপর ন্যাশনাল ডিফেন্স (ফিলিপাইনের সেক্রেটারি) হিসেবে দায়িত্ব পালন করেন। প্রতিরক্ষা মন্ত্রী মার্কস শাসনকালে। পরে তিনি পিপল পাওয়ার রেভোলিউশনের ১৯৮৬ জন ক্ষমতা বিপ্লব এর নেতাদের একজন জেনারেল ফিদেল রামোস -এর সাথে একত্রিত হন, যা মার্কসকে ক্ষমতা থেকে এবং নির্বাসনে নিয়ে যায়। তখন থেকে এনিয়েল একটি বিশিষ্ট রাজনীতিক হয়ে উঠেছে; তিনি ৫ নভেম্বর, ২০১৩ তারিখে পদত্যাগ না হওয়া পর্যন্ত ২০০৮ সালের নভেম্বরে সিনেট প্রেসিডেন্ট ছিলেন।
এনরিলে একটি গরীব জেলে এর স্টেপডাউগতের, পেত্রা ফুরাজ্ঞানান, গণজাগা, কাগায়ান মধ্যে জন্মগ্রহণ করেন। তিনি বিবাহ বিচ্ছেদ থেকে জন্মগ্রহণ করেন - তার পিতা ইতোমধ্যে বিবাহিত শক্তিশালী আঞ্চলিক রাজনীতিবিদ এবং প্রখ্যাত আইনজীবী আলফোনসো পন্স এনরিলে ছিলেন এবং তার দ্বিতীয় বড় চাচা ছিল মারিয়ানো পোন্স। একজন যুবক হিসেবে তিনি ম্যানিলার শহর তার পিতার সাথে পুনরায় মিলিত হন এবং সেন্ট জেমস একাডেমী মালাবন ভাষায়।
মোরশেদ আলী খান

মোহাম্মদ মোরশেদ আলী খান (জন্ম: ১৪ মে, ১৯৭২) ফরিদপুর জেলায় জন্মগ্রহণকারী বাংলাদেশের আম্পায়ার ও সাবেক আন্তর্জাতিক ক্রিকেটার। ১৯৯৮ সালে স্বল্পকালীন সময়ের জন্য বাংলাদেশ ক্রিকেট দলের পক্ষে খেলেছেন।
দলে তিনি মূলতঃ বামহাতি মিডিয়াম পেস বোলার ছিলেন। এছাড়াও নিচেরসারিতে বামহাতে ব্যাটিং করতেন মোরশেদ আলী খান। দীর্ঘদেহী বামহাতি বোলার হিসেবে ঘরোয়া ক্রিকেটে সুনাম কুড়ান। ঘরোয়া প্রথম-শ্রেণীর ক্রিকেটে ঢাকা মেট্রোপলিশের প্রতিনিধিত্ব করেছেন।
১৯৯৮ সালে মালয়েশিয়ায় অনুষ্ঠিত কমনওয়েলথ গেমসে প্রথমবারের মতো ক্রিকেট খেলাকে অন্তর্ভুক্ত করা হয়। এতে তিনিও বাংলাদেশ দলের অন্যতম সদস্য ছিলেন। তবে, গ্রুপ পর্বেই বাংলাদেশ দলকে চলে আসতে হয়েছিল।
সমগ্র খেলোয়াড়ী তিনটি একদিনের আন্তর্জাতিকে অংশ নিয়েছেন তিনি। ১৯৯৮ সালে ভারতে অনুষ্ঠিত ত্রি-দেশীয় প্রতিযোগিতায় অংশগ্রহণের সুযোগ ঘটে মোরশেদ আলী খানের। প্রথম খেলায় স্বাগতিক ভারতের বিপক্ষে ওডিআই অভিষেক ঘটে তার। নির্ধারিত ১০ ওভার বোলিং করে ১/৩১ লাভ করেন।
বর্তমানে তিনি বিসিবি’র প্রথম-শ্রেণীর আম্পায়ারদের তালিকায় অন্তর্ভুক্ত রয়েছেন ও পেশাদারী পর্যায়ে খেলা পরিচালনা করছেন।
নুনে সার্কিসিহান

নুনে ইয়েরেভান, আর্মেনিয়াতে জন্মগ্রহণ করেন। তার বাবা স্থানীয় সংবাদপত্র ওয়ার্ল্ড অফ বুকস এ সাংবাদিক ছিলেন এবং তার মা স্কুল শিক্ষক ছিলেন, তিনি ১৯৬৮ সালে, ইয়েরেভানের একটি স্কুলে আর্মেনিয়ার ভবিষ্যৎ রাষ্ট্রপতি এবং তার ভবিষ্যৎ স্বামী আর্মেন ​​সার্কিসিহান এর সাথে দেখা হয়। ইয়েরেভান স্টেট ইউনিভার্সিটির স্নাতক হওয়ার পর তিনি ইয়েরেভানে প্রাচীন পান্ডুলিপি গবেষণা ইনস্টিটিউটে কাজ করেন। ১৯৯১ সালে, তিনি তার স্বামী এবং দুই পুত্র সঙ্গে লন্ডনে স্থানান্তরিত হন। তিনি লন্ডনে গিয়ে, শিল্প, সংগীত ও সংস্কৃতির ওপর লেখা, পাশাপাশি শিশুদের জন্য গল্প লিখে চলেছেন। তার বই আর্মেনিয়াতে জনপ্রিয় হয়ে উঠেছে এবং রাশিয়ান, ইউক্রেনীয় এবং ইংরেজিতে প্রকাশিত হয়েছে।
ব্রিটেনের থাকার সময় নুনে সার্কিসিহান এবং তার দুই পুত্র ব্রিটিশ নাগরিক হন।
বিন লাদেন পরিবার

বিন লাদেন পরিবার (, "bin Lādin") বা বিন লাদিন পরিবার হচ্ছে সৌদি আরবের অভিজাত একটি পরিবার, যেটি সৌদি রাজ পরিবারের সাথে অন্তরঙ্গভাবে সম্পর্কযুক্ত। এই পরিবারটি মিডিয়ার সামনে বহুলভাবে প্রসিদ্ধি লাভ করে এর একজন সদস্য ওসামা বিন লাদেনের তৎপরতার জন্য। যিনি আল কায়েদার প্রতিষ্ঠাতা আমীর ছিলেন।
অর্থনৈতিক দিক দিয়ে বিন লাদেন পরিবারকে প্রতিনিধিত্ব করে সৌদি বিনলাদিন গ্রুপ, যা বৈশ্বিক তেল বাণিজ্য এবং ইকুইটি ব্যবস্থাপনার মাধ্যমে বাৎসরিক ২ বিলিয়ন ডলার আয় করে থাকে। এবং বিনলাদিন গ্রুপের রয়েছে বিশ্বের সর্ববৃহৎ নির্মাণশিল্পের ফার্ম। এই কন্সট্রাকশন ফার্মের অধীনে লন্ডন, দুবাই এবং জেনেভায় অফিস রয়েছে।
রিচার্ড বেজহার্ট

জন রিচার্ড বেজহার্ট (৩১ আগস্ট ১৯১৪ - ১৭ সেপ্টেম্বর ১৯৮৪) ছিলেন একজন মার্কিন অভিনেতা। তিনি টেলিভিশন বিজ্ঞান কল্পকাহিনী-নাট্যধর্মী "ভয়েজ টু দ্য বটম অব দ্য সি" (১৯৬৪-৬৮)-এ অ্যাডমিরাল হ্যারিম্যান নেলসন চরিত্রে এবং "নাইট রাইডার" (১৯৮২-৮৬) ধারাবাহিকে উইলটন নাইট চরিত্রে অভিনয় করে পরিচিতি অর্জন করেন।
বেজহার্ট চলচ্চিত্রেও সমানতালে অভিনয় করেন। তিনি "ফোরটিন আওয়ার্স" (১৯৫১) ও "মবি ডিক" (১৯৫৬) চলচ্চিত্রে অভিনয়ের জন্য দুইবার ন্যাশনাল বোর্ড অব রিভিউ পুরস্কার লাভ করেন এবং "টাইম লিমিট" (১৯৫৭) চলচ্চিত্রে অভিনয় করে একটি বাফটা পুরস্কারের মনোনয়ন লাভ করেন।
বেজহার্ট ১৯১৪ সালের ৩১শে আগস্ট ওহাইওর জেনসভিলে জন্মগ্রহণ করেন। তার মাতা মে (প্রদত্ত নাম: ওয়েদারেল্ড)। তার পিতা হ্যারি টি. বেজহার্ট ছিলেন একজন ব্যর্থ অভিনেতা, যিনি পরবর্তীতে "দ্য টাইমস-সিগন্যাল অব জেনসভিল"-এর সম্পাদক হন। বেজহার্ট ফিলাডেলফিয়ায় হেজরো থিয়েটারে মঞ্চ অভিনয় শুরুর পূর্বে তার পিতার সংবাদপত্রের প্রতিবেদক হিসেবে এবং ওহাইওর জেনসভিল ও কলাম্বাসের বেতার ঘোষক হিসেবে কাজ করতেন।
বেজহার্ট ১৯৩৮ সালে ব্রডওয়ে মঞ্চে প্রথম অভিনয় করেন। ১৯৪৫ সালে তিনি জন প্যাট্রিকের নাট্যধর্মী "দ্য হ্যাস্টি হার্ট" মঞ্চনাটকে স্কটিশ সেনা লাচলেন চরিত্রে অভিনয় করেন নিউ ইয়র্ক ড্রামা ক্রিটিকস সার্কেল পুরস্কার লাভ করেন। ১৯৪৭ সালে "ক্রাই উল্‌ফ" দিয়ে তার চলচ্চিত্রে অভিষেক হয়। পরের বছর তিনি "হি ওয়াকড বাই নাইট" ছবিতে গ্যাংস্টার চরিত্রে অভিনয় করে সমাদৃত হন।
ভালেন্তিনা কোরতেজা

ভালেন্তিনা কোরতেজা (; ১ জানুয়ারি ১৯২৩ - ১৯ জুলাই ২০১৯) একজন ইতালীয় অভিনেত্রী ছিলেন। ৫০ বছরের কর্মজীবনে তিনি মিকেলাঞ্জেলো আন্তোনিওনি, ফেদেরিকো ফেল্লিনি, ফ্রাঙ্কো জেফফিরেল্লি, ফ্রঁসোয়া ত্রুফো, জোসেফ এল. ম্যাংকাভিৎস ও অন্যান্য ইতালীয় ও আন্তর্জাতিক চলচ্চিত্র পরিচালকদের সাথে কাজ করেন। তিনি ফ্রঁসোয়া ত্রুফো পরিচালিত "লা নুই আমেরিকাইন" (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন।
কোরতেজা ১৯২৩ সালের ১লা জানুয়ারি ইতালির মিলান শহরে জন্মগ্রহণ করেন। ১৯৩০ সালে তাকে তুরিনে তার মাতামহ ও মাতামহীর কাছে লালন পালনের জন্য পাঠিয়ে দেওয়া হয়। সঙ্গীত নির্দেশক ভিক্তর দে সাবাতার সাথে সাক্ষাতের পর তিনি বিদ্যালয়ের পাঠ গ্রহণ ত্যাগ করে তার সাথে রোমে পাড়ি জমান। সেখানে তিনি আক্কাদেমিয়া দার্তে দ্রাম্মাতিকায় ভর্তি হন।
১৯৪০ সালে ইতালীয় চলচ্চিত্র "লোরিৎজোন্তে দিপিন্তো" দিয়ে কোরতেজার চলচ্চিত্রে অভিষেক হয়। তার প্রথম উল্লেখযোগ্য চলচ্চিত্র ছিল "রোমা চিত্তা লিবেরা" ও "ওয়ান্ডারিং জিউ" (১৯৪৮)। তিনি "আই মিজেরাবিলি" (১৯৪৮) চলচ্চিত্রে মারচেল্লো মাস্ত্রোইয়ান্নির বিপরীতে অভিনয় করে আন্তর্জাতিক অঙ্গনে খ্যাতি অর্জন করেন। এতে তিনি ফঁতিন ও কোজেত উভয় চরিত্রে অভিনয় করেন। ১৯৪৯ সালে ব্রিটিশ চলচ্চিত্র "দ্য গ্লাস মাউন্টেন"-এ অভিনয় করে তিনি আরও কিছু মার্কিন চলচ্চিত্রে কাজের সুযোগ পান, তন্মধ্যে ছিল জুলস ডাসিনের "থিভ্‌স হাইওয়ে" (১৯৪৯), যে চরিত্রের জন্য ডাসিন মূলত শেলি উইন্টার্সের কথা ভেবেছিলেন, এবং রবার্ট ওয়াইজের "দ্য হাউজ অব দ্য টেলিগ্রাফ হিল" (১৯৫১)।
১৯৫০-এর দশকে তিনি জোসেফ এল. ম্যাংকাভিৎসের "দ্য বেয়ারফুট কনটেসা" (১৯৫৪) ও মিকেলাঞ্জেলো আন্তোনিওনির "লে আমিকে" (১৯৫৫) চলচ্চিত্রে অভিনয় করেন। দ্বিতীয়োক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে নাস্ত্রো দারজেন্তো অর্জন করেন। তিনি ফ্রঁসোয়া ত্রুফো পরিচালিত "লা নুই আমেরিকাইন" (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন।
কোরতেজা তার "দ্য হাউজ অন টেলিগ্রাফ হিল" ছবির সহশিল্পী রিচার্ড বেজহার্টকে বিয়ে করেন এবং তার সাথে ইতালিতে বসবাস শুরু করেন। তাদের একমাত্র সন্তান জ্যাকি বেজহার্ট একজন অভিনেতা। ১৯৬০ সালে বেজহার্ট ও কোরতেজার বিবাহবিচ্ছেদ হয়। ১৯৮০ সালে তিনি শিল্পপতি কার্লো দে আঞ্জেলিকে বিয়ে করেন। কার্লো ১৯৯৮ সালে মৃত্যুবরণ করেন।
দিব্যেন্দু অধিকারী

দিব‍্যেন্দু অধিকারী একজন ভারতীয় রাজনীতিবিদ এবং প্রাক্তন সংসদ সদস্য ও পরীবহন মন্ত্রী শুভেন্দু অধিকারীর ভাই।
২০১৬ সালে তৃণমূল কংগ্রেস সংসদ সদস্য শুভেন্দু অধিকারীর পদত্যাগের কারণে উপনির্বাচনে দাঁড়িয়ে সংসদ নির্বাচিত হন। ২০০৯থেকে ২০১৬ সাল পর্যন্ত তিনি পশ্চিমবঙ্গের দাক্ষিন কাঁথি বিধানসভা থেকে আইন পরিষদের সদস্য ছিলেন। তিনি কনটাই পৌরসভার কাউন্সিলরও ছিলেন তিনি ব্রে বিজেপিতে যোগদেন।
মুম্বই এক্সপ্রেস

মুম্বই এক্সপ্রেস () হচ্ছে ২০০৫ সালে মুক্তিপ্রাপ্ত একটি তামিল চলচ্চিত্র যেটি সিঙ্গিতাম শ্রীনিবাস রাও পরিচালনা করেন। চলচ্চিত্রটির কাহিনী লিখেছিলেন কামাল হাসান যিনি এটি প্রযোজনাও করেন। চলচ্চিত্রটিতে কামাল হাসান মুখ্য ভূমিকায় অভিনয় করেন যার সঙ্গে মনীষা কৈরালা, নছর, পশুপতি, ভাইয়াপুরী, শরৎ স্যাক্সেনা এবং সান্ত্বনা ভারতী অভিনয় করেন। সঙ্গীত পরিচালনায় ছিলেন ইলাইয়ারাজা, সিদ্ধার্থ এবং অস্মিত কুন্দের যথাক্রমে সিনেমাটোগ্রাফি এবং সম্পাদনা করেন। চলচ্চিত্রটি ২০০৫ সালের ১৫ এপ্রিল তারিখে একটি হিন্দি সংস্করণ সহ মুক্তি পেয়েছিলো। হিন্দি সংস্করণে শুধু মুখ্য দুই চরিত্র ছাড়া বাকি সবাই ভিন্ন অভিনেতা-অভিনেত্রী ছিলেন।
জ্যাকব টাওয়ার

জ্যাকব টাওয়ার বাংলাদেশের দক্ষিণাঞ্চলের ভোলা দ্বীপের চরফ্যাশন শহরে অবস্থিত পর্যটকদের জন্য নির্মিত একটি ওয়াচ টাওয়ার। এ টাওয়ার থেকে চারপাশের ১০০ বর্গকিলোমিটার এলাকা পর্যন্ত প্রাকৃতিক সৌন্দর্য উপভোগ করা যায়। এটি বাংলাদেশ ও উপমহাদেশের সবচেয়ে উঁচু ওয়াচ টাওয়ার গুলোর মধ্যে একটি। আইফেল টাওয়ারের আদলে নির্মিত ১৬ তলা বিশিষ্ট এই ওয়াচ টাওয়ারে প্রতিটি তলায় ৫০ জন ও পুরো টাওয়ারে ৫০০ জন দর্শক অবস্থান করতে পারবেন।
ভোলা জেলা শহর থেকে ৭০ কিলোমিটার দূরে বঙ্গোপসাগরের উপকূল ঘেঁষে উপজেলা শহর চরফ্যাশন কলেজ রোডে খাসমহল মসজিদের সামনে ওয়াচ টাওয়ারটি অবস্থিত।
নির্মাণের শুরুতে এর নাম জ্যাকব টাওয়ার ছিলো না। ১৮ মে ২০১৭ নির্মাণাধীন টাওয়ার পরিদর্শনে এসে সাবেক বাণিজ্যমন্ত্রী তোফায়েল আহমেদ টাওয়ারটির নির্মাণশৈলী আর নান্দনিক সৌন্দর্যে অভিভূত হয়ে ভোলা-৪ আসনের সংসদ সদস্য আবদুল্লাহ আল ইসলাম জ্যাকবের নামে টাওয়ারটির নাম দেন ‘জ্যাকব টাওয়ার’।
২০১৩ সালের ফেব্রুয়ারিতে এই টাওয়ার নির্মাণের কাজ শুরু হয়। টাওয়ার নির্মাণে ব্যয় হয় প্রায় ২০ কোটি টাকা। এর উচ্চতা ২২৫ ফুট। ১ একর জমিতে টাওয়ার নির্মাণ প্রকল্প বাস্তবায়ন করেছে চরফ্যাশন পৌরসভা। টাওয়ারটির নকশা করেছেন স্থপতি কামরুজ্জামান লিটন। মাটির ৭৫ ফুট নিচ থেকে ঢালাই-পাইলিং ফাউন্ডেশনের ওপর সম্পূর্ণ ইস্পাত নির্মিত এই টাওয়ার ৮ মাত্রার ভূমিকম্প সহ্য করতে পারে। ভূমির উপর থেকে টাওয়ারের ওপরে অবস্থিত গম্বুজ আকৃতির ওয়াচ পয়েন্ট পর্যন্ত চারদিকে অ্যালুমিনিয়ামের ওপর রয়েছে ৫ মিলিমিটার ব্যাসের স্বচ্ছ কাঁচ। এর চূড়ায় ওঠার জন্য সিঁড়ির পাশাপাশি রয়েছে ক্যাপসুল লিফট। টাওয়ার চূড়ায় স্থাপন করা হয়েছে উচ্চক্ষমতার বাইনোকুলার। এর সাহায্যে পর্যটকরা দূরবর্তী স্থান দেখতে পারবেন।
জ্যাকব টাওয়ারের শীর্ষ থেকে আশেপাশে প্রায় ১০০ বর্গকিলোমিটার এলাকা দেখা যায়। দূরের স্থান স্পষ্ট ভাবে দেখার জন্য বাইনোকুলারের ব্যবস্থা রয়েছে। এখানে থেকে দেখা যাবে সংরক্ষিত বনাঞ্চল চর কুকরি-মুকরি, তারুয়া সৈকত, স্বপ্নদ্বীপ মনপুরার চর পিয়াল, হাতিয়ার নিঝুম দ্বীপ আর বঙ্গোপসাগর।
রিচার্ড ফার্নসওয়ার্থ

রিচার্ড উইলিয়াম ফার্নসওয়ার্থ (; ১ সেপ্টেম্বর ১৯২০ - ৬ অক্টোবর ২০০০) ছিলেন একজন মার্কিন অভিনেতা ও স্টান্ট। তিনি "কামস আ হর্সম্যান" (১৯৭৮), "দ্য গ্রে ফক্স" (১৯৮২), "অ্যান অব গ্রিব গেবলস্‌" (১৯৮৫), "মিজারি" (১৯৯০), এবং "দ্য স্ট্রেইট স্টোরি" (১৯৯৯) চলচ্চিত্রে অভিনয়ের জন্য সর্বাধিক পরিচিত। তিনি "কামস আ হর্সম্যান" ও "দ্য স্ট্রেইট স্টোরি" ছবিতে অভিনয়ের জন্য দুটি একাডেমি পুরস্কারের মনোনয়ন লাভ করেন এবং "দ্য গ্রে ফক্স" ও "দ্য স্ট্রেইট স্টোরি" ছবিতে অভিনয়ের জন্য তিনি দুটি গোল্ডেন গ্লোব পুরস্কারের মনোনয়ন লাভ করেন।
ফার্নসওয়ার্থ ১৯২০ সালের ১লা সেপ্টেম্বর ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা ছিলেন একজন প্রকৌশলী এবং মাতা একজন গৃহিণী। সাত বছর বয়সে তার পিতা মারা যান। পরে তিনি তার মা ও দুই বোনের সাথে ডাউনটাউন লস অ্যাঞ্জেলেসে বেড়ে ওঠেন। মহামন্দার সময়ে ১৫ বছর বয়সে তিনি স্কুল ত্যাগ করেন এবং স্থানীয় পোলো বার্নে কাজ শুরু করেন। ১৯৩০-এর দশকের মাঝামাঝি সময়ে তিনি রোডিও সার্কিটে ঘোড়া চালাতেন। তার এই অভিজ্ঞতাই তাকে চলচ্চিত্রে স্টান্ট হিসেবে কাজের সুযোগ তৈরি করে দেয়। স্টান্ট হিসেবে ফার্নসওয়ার্থের প্রথম কাজ ছিল গ্যারি কুপার অভিনীত "দি অ্যাডভেঞ্চার অব মার্কো পোলো" (১৯৩৮)। তিনি পরে প্রতিযোগিতামূলক রোডিও সার্কিটের কাজ ছেড়ে দেন এবং চলচ্চিত্রে কাজে মনযোগী হন।
দি ইউনিভার্স (দুবাই)

দ্য ইউনিভার্স একটি পরিকল্পিত আকাশগঙ্গা এবং সৌরজগৎ আকৃতির কৃত্রিম দ্বীপপুঞ্জ, যা সংযুক্ত আরব আমিরাতের দুবাইয়ের উপকূলে নির্মিত হবে। পাম দ্বীপ এবং দ্য ওয়ার্ল্ড দ্বীপপুঞ্জ নির্মিত নাখিল ডেভেলপা জানুয়ারি ২০০৮ সালে এই প্রকল্পের ঘোষণা করে। এটি ২০২৩ এবং ২০২৮ সালের মাঝামাঝি সময়ে সম্পন্ন হওয়ার কথা বলা হয়, কিন্তু ২০০৯ সালে প্রকল্পটি স্থগিত করে রাখা হয়েছে। দ্য ইউনিভার্স দ্বীপপুঞ্জ ভ্যান ওর্ড এবং জন দে নুল ড্রেজিং কোম্পানিসমূহ ৩,০০০ হেক্টর জমির উপর তৈরি করবে।
পাম জুমিরহা, দ্য ওয়ার্ল্ড, জুমিরাহ উপকূল এবং পাম দেইরা মধ্যে দ্য ইউনিভার্স এর অবস্থিত হওয়া কথা ছিল।
প্রকল্পটির ২০০৯ সাল থেকে পরিকল্পনা পর্যায়ে ছিল। নাখিলের ওয়েবসাইটটিতে "ভবিষ্যৎ প্রকল্প" হিসাবে ইউনিভার্সকে তালিকাভুক্ত করেছিল, কিন্তু ১১ই এপ্রিল ২০১৫ সালে এটি সরানো হয়েছে।